Ei bine, pretul unui dezumidificator difera foarte mult in functie de tipul sau, de brand, de magazinul de la care il cumperi si de performante. Din cate am vazut in magazinele online si pe diverse forumuri, pretul unui dezumidificator casnic incepe de la 180lei pentru cele cu tehnologie Peltier, care este un tip de dezumidificator ieftin si putin performant. La capatul opus, un dezumidificator de apartament cu specificatii de top, poate avea un pret de peste 2000lei. Daca ai nevoie de un dezumidificator profesional sau industrial, sa stii ca nu sunt deloc ieftine. Poti plati un pret cuprins intre 2000lei si chiar peste 20.000lei. Printre cele mai costisitoare dezumidificatoare sunt cele pentru piscina care costa cateva zeci de mii de lei.